**Приложение № 4**

**П Р О Е К Т Н А Д О Г О В О Р**

Днес, …………2016 година в гр.Смолян между:

1. **МБАЛ “Д-р Братан Шукеров” АД** – гр.Смолян, бул.”България” № 2, вписано в Търговския регистър при Агенцията по вписванията с ЕИК 120503871, представлявана от Д-р Марин Даракчиев - Изпълнителния директор и Мария Рускова - Гл.счетоводител, наричано по-долу за краткост **ВЪЗЛОЖИТЕЛ** от една страна и от друга:

2. …………………., със седалище и адрес на управление гр. ………, ул. …………..вписано в Търговския регистър при Агенцията по вписванията с ЕИК ……………. представлявано от ……………….. , наричан за краткост **ИЗПЪЛНИТЕЛ**

**на основание чл. 101е, ал.1 от Закона за обществените поръчки /ЗОП/ и във връзка с одобрен от изпълнителния директор на МБАЛ “Д-Р БРАТАН ШУКЕРОВ”АД протокол от \_\_.\_\_.2016г. на комисия, назначена с негова Заповед № \_\_ от \_\_.\_\_.2016 г., по обществената поръчка с предмет:**„Транспорт на нуждаещи се от хемодиализа от дома им до Отделение по диализно лечение в МБАЛ –“ Д-р Братан Шукеров” АД – Смолян " и обратно”се сключи настоящият Договор за следното:

**І. ПРЕДМЕТ НА ДОГОВОРА:**

1.1.Възложителят възлага на Изпълнителя срещу възнаграждение да осъществява превоз на болните за хемодиализа от общините Златоград, Мадан, Рудозем, Смолян, Девин, Доспат и Чепеларе до Отделение по диализно лечение в МБАЛ «Д-р Братан Шукеров» АД - Смолян и обратно.

1.2.Транспорта се осъществява по график, предоставен от Възложителя, които включват:

1. дните и часовете за предоставяне на услугата

2. име, адрес и телефон за връзка на лицата, които ще бъдат превозвани.

1.3. Възможни са промени в графика и броя на болните /включване на нови пациенти, както и отпадане на някои/, за което Изпълнителят ще бъде уведомен своевременно от Възложителя.

1.4. Приетата оферта и приложенията към нея са неразделна част от договора.

**ІІ. ЦЕНА И НАЧИН НА ПЛАЩАНЕ**

2.1. Възложителят заплаща на Изпълнителя възнаграждение в размер на ......... лева с ДДС крайна сума за транспорт при една диализа на един пациент.

2.2.Възнаграждението се заплаща по банков път в срок до 60 /шестдесет/ календарнидни след представяне на фактура от Изпълнителя, придружена с протокол, отразяващ броя на транспортираните пациенти за диализно лечение, подписан от началник отделение по диализно лечение, организатор статистически и финансови документи и изпълнителя.

2.3. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

2.4. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по чл.5 в срок от 7 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.5. Договорената цена не може да бъде увеличавана за срока на настоящия договор.

2.6. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 9.3.

**ІIІ. СРОК И МЯСТО НА ИЗПЪЛНЕНИЕ**

3.1. Договорът влиза в сила от .......................... и има действие до ...........................

3.2. Мястото на изпълнение на поръчката е от домовете на болните в общините Златоград, Мадан, Рудозем, Смолян, Девин, Доспат и Чепеларе до Отделение по диализно лечение в МБАЛ «Д-р Братан Шукеров» АД - Смолян и обратно.

**ІV. ПРАВА И ЗАДЪЛЖЕНИЯ НА СТРАНИТЕ**

4. ВЪЗЛОЖИТЕЛЯТ има право:

4.1. Да изисква от ИЗПЪЛНИТЕЛЯ да изпълнява в срок и без отклонения съответните дейности по обществената поръчка.

4.2. Да извършва проверка във всеки момент от изпълнението на договора относно качество, стадии на изпълнение, без това да пречи на оперативната дейност на ИЗПЪЛНИТЕЛЯ.

4.3. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 10.1 от настоящия договор.

4.4. Да прави рекламации при установяване на некачествена работа, която не е в съответствие с техническото предложение на ИЗПЪЛНИТЕЛЯ.

4.5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

5. ВЪЗЛОЖИТЕЛЯТ е длъжен:

5.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

5.2. Да предостави график на ИЗПЪЛНИТЕЛЯ и да информира ИЗПЪЛНИТЕЛЯ при настъпване на промени в него, както и актуален списък на лицата, които следва да бъдат превозвани.

5.3. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

6. ИЗПЪЛНИТЕЛЯТ има право:

6.1. Да получи уговореното възнаграждение при условията и в сроковете, посочени в настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

7. ИЗПЪЛНИТЕЛЯТ e длъжен:

7.1. Да осъществява превоз по утвърдения график, като взема диализно болните от местоживеене и в определения ден и час ги превозва до МБАЛ „Д-р Братан Шукеров” АД , като след извършване на процедурата връща пациентите обратно.

7.2. Да извършва транспорта с технически изправни МПС;

7.3. Да обезпечи оптимален комфорт на болните, като транспортните средства отговорят на утвърдените стандарти и нуждите на пациентите.

7.4. Да извършва транспорта само с коли, вписани в регистъра за обществено предназначение по реда на чл.36 от Закона за здравето.

7.5. Да поема транспорта на всички нови пациенти на хемодиализа към МБАЛ „Д-р Братан Шукеров” АД;

7.6. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

7.7. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

7.8. Да сключи договор/договори за подизпълнение с посочените в офертата му подизпълнители в срок от 3 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**V. ГАРАНЦИЯ ЗА ИЗПЪЛНЕНИЕ**

8.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ............................. (....................................................................................) лева, (с думи) представляващи 3(%) от ориентировъчно 470 броя диализи месечно, без ДДС. Гаранцията за изпълнение, ако е банкова е със срок на валидност с 30 дни след приключване срока на договора.

8.2. ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 1 ден.

8.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

8.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 8.1 в срок от 30 дни след приключване на изпълнението, без да дължи лихви за периода, през който средствата законно са престояли при него.

8.5. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

9.1. Приемането на извършената работа по т. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

9.2. Приемането на работата по настоящия договор се удостоверява с подписване от лицата по т. 9.1 на двустранен протокол, отразяващ броя на транспортираните пациенти за диализно лечение, подписан от началник отделение по диализно лечение, организатор статистически и финансови документи и изпълнителя.

9.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**VІІ. НЕУСТОЙКИ**

10.1. При неизпълнение на задълженията по чл.7 или неизпълнение или неотклонение от графика по чл.7.1 от настоящия, което може да доведе до опасност за живота на болните или нарушава организацията на работата на възложителя, изпълнителят дължи неустойка в размер на 6 500 лв.

10.2. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІІ. НЕПРЕДВИДЕНИ ОБСТОЯТЕЛСТВА**

11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

11.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в деня на настъпването на непреодолимата сила. При неуведомяване се дължи обезщетение за настъпилите от това вреди.

11.4. Докато трае непреодолимата сила, изпълнението на задълженията на свързаните с тях насрещни задължения се спира.

**Х. ПРЕКРАТЯВАНЕ НА ДОГОВОРА**

12.1. Настоящият договор се прекратява:

12.1.1. С изтичане на срока по т. 3.1;

12.1.2. По взаимно съгласие между страните, изразено в писмена форма;

12.1.3. При виновно неизпълнение на задълженията на една от страните по договора – с едностранно писмено волеизявление от изправната до неизправната страна;

12.1.4. При констатирани нередности и/или конфликт на интереси - с изпращане на едностранно писмено волеизявление от ВЪЗЛОЖИТЕЛЯ до ИЗПЪЛНИТЕЛЯ;

12.1.5. С окончателното му изпълнение;

12.1.6. По реда на чл. 43, ал. 4 от Закона за обществените поръчки;

12.1.7. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

12.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

12.2.1. при виновно неизпълнение на задълженията си по чл.7 от настоящия и не отстрани в разумен срок, определен от ВЪЗЛОЖИТЕЛЯ, констатирани недостатъци;

12.2.2. не изпълни точно някое от задълженията си по договора;

12.2.3. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

12.2.4. бъде обявен в несъстоятелност или когато е в производство по несъстоятелност или ликвидация.

12.3. ВЪЗЛОЖИТЕЛЯТ може да прекрати договора едностранно с 1-месечно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**ХІ. ЗАКЛЮЧИТЕЛНИ РАЗПОРЕДБИ**

13. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

15. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

16. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

17. За всички неуредени в този договор въпроси се прилагат разпоредбите на действащото законодателство.

18. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Ценово предложение - приложение № 1 към настоящия договор /копие/.

2. Техническо предложение за изпълнение на поръчката - приложение № 2 към настоящия договор /копие/.

Настоящият договор се сключи в два еднообразни екземпляра - по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

Изпълнителен директор: Управител

Д-р Марин Даракчиев ………………….

Главен счетоводител:

Мария Рускова